Sostratus Cnidius
Sostratus Cnidius (Graece ; natus Cnidi saeculo tertio a.C.n.) fuit architectus et ingeniarius Graecus, qui Pharum Alexandrinum, unum ex Septem Mundi Miraculis, Phari in insula ante Alexandriam Aegyptiam situm, circa 280 a.C.n. designavit.

Inscriptio Sostrati 
Ipse apud fundamentum turris inscripsit: ΣΟΣΤΡΑΤΟΣ ΔΕΞΙΦΑΝΟΥ ΚΝΙΔΙΟΣ ΤΟΙΣ ΘΕΟΙΣ ΣΩΤΕΡΣΙΝ ΥΠΕΡ ΤΩΝ ΠΛΩΙΖΟΜΕΝΩΝ 'Sostratus Dexiphanis filius Cnidius, deis salvatoribus, pro navigantibus'. Lucianus, qui hunc textum nobis servat, addit Sostratum litteras nuper inscriptas gypso celavisse nomenque regis eius temporis (i.e. Ptolemaei I) superposuisse; veram inscriptionem post multos annos revelatam esse. Haec an vera sint non liquet; inscriptio enim in se ipsa ambiguitatem continet. Alexandrini saeculo III a.C.n. Ptolemaeum uxoremque Berenicam sub appellatione "deorum salvatorum" adoraverunt; sed et Dioscuros nautae Graeci sub eadem nuncupatione venerabantur.

Nota

Aedificatores pharorum
Architecti Graeci antiqui
Incolae Anatoliae Graecoromanae
Artifices Aegypti
Ptolemaeus I
Nati saeculo 3 a.C.n.
Mortui saeculo 3 aut 2 a.C.n.
Ingeniarii